заинтересованите страни, във втора бележка (21) от 9 октомври 2018 г. относно източниците за определяне на нормалната стойност („бележката от 9 октомври“). В бележката от 9 октомври Комисията също така установи списъка на производствените фактори и заключи, че на този етап Турция е най-подходящата представителна държава съгласно член 2, параграф 6а, буква а), първо тире от основния регламент. Комисията прикани заинтересованите страни да представят коментари. Комисията получи коментари от CCCLA и заявителя. Тези коментари са разгледани в настоящия регламент, в раздел 3.2.3 по-долу.
 1.3.7. Последваща процедура
 (34)
 На 26 април 2019 г. Комисията разгласи основните факти и съображения, въз основа на които възнамерява да запази антидъмпинговите мита („окончателно разгласяване“). На всички страни бе даден срок от 20 дни, в който да представят своите коментари във връзка с разгласяването. По искане на CCCLA беше проведено изслушване на 17 май 2019 г.
 (35)
 Коментарите на заинтересованите страни бяха разгледани от Комисията и взети под внимание, когато това беше уместно.
 2. РАЗГЛЕЖДАН ПРОДУКТ И СХОДЕН ПPОДУКТ
 2.1. Разглеждан продукт
 (36)
 Разглежданият продукт е същият като този в първоначалното разследване, а именно керамични съдове и прибори за сервиране или за кухня, с изключение на керамични мелнички за подправки и техните керамични мелещи части, керамични мелници за кафе, керамични точила за ножове, керамични точила, керамични кухненски инструменти, предназначени за рязане, смилане, настъргване, нарязване, остъргване и белене, и кордиеритни керамични плочи за пица от видовете, използвани за печене на пица или хляб, понастоящем класирани в кодове по КН ex 6911 10 00, ex 6912 00 21, ex 6912 00 23, ex 6912 00 25 и ex 6912 00 29 (кодове по ТАРИК 6911100090, 6912002111, 6912002191, 6912002310, 6912002510 и 6912002910) и с произход от Китайската народна република („разглежданият продукт“).
 (37)
 Керамичните съдове и прибори за сервиране или за кухня могат да са изработени от порцелан (включително костен порцелан), обикновена глина, каменина, фаянс или фина керамика или други материали. Крайният керамичен продукт зависи от вида и състава на основните суровини, като например глина, каолин, фелдшпат и кварц.
 (38)
 Керамичните съдове и прибори за сервиране или за кухня се продават под най-различни форми, които се развиват с течение на времето. Те се използват на редица места, например домакинства, хотели, ресторанти или здравни заведения и основно са предназначени за контакт с храни.
 2.2. Сходен продукт
 (39)
 Както се установи в първоначалното разследване, керамичните съдове и прибори за сервиране или за кухня, произвеждани и продавани в Съюза от промишлеността на Съюза, керамичните съдове и прибори за сервиране, произвеждани и продавани на вътрешния пазар на КНР, и керамичните съдове и прибори за сервиране или за кухня, внасяни в Съюза от КНР, имат еднакви основни физични и химични характеристики и еднакви основни крайни употреби. Поради това те се считат за сходни продукти по смисъла на член 1, параграф 4 от основния регламент.
 3. ВЕРОЯТНОСТ ЗА ПРОДЪЛЖАВАНЕ НА ДЪМПИНГА
 (40)
 В съответствие с член 11, параграф 2 от основния регламент Комисията разгледа доколко е вероятно изтичането на срока на действие на мерките да доведе до продължаване на дъмпинга от КНР.
 3.1. Съдействие от включените